മോട്ടി - വിക്കിപീഡിയ

# മോട്ടി

### വിക്കിപീഡിയ, ഒരു സ്വതന്ത്ര വിജ്ഞാനകോശം.

കുറുക്കുവഴി(?)

| വിക്കിപീഡിയയുടെ ഗുണനിലവാരത്തിലും മാനദണ്ഡത്തിലും എത്തിച്ചേരാന്‍ ഈ ലേഖനം വൃത്തിയാക്കി എടുക്കേണ്ടതുണ്ട്‌. ഈ ലേഖനത്തെക്കുറിച്ച് കൂടുതല്‍ വിശദീകരണങ്ങള്‍ നല്‍കാനാഗ്രഹിക്കുന്നെങ്കില്‍ ദയവായി സംവാദം താള്‍ കാണുക.

  “മോട്ടി” എന്നു പേരുള്ള ഒരു കാല്‍പ്പന്ത് കളിക്കാരന്റെ പേരില്‍ നിന്ന്, [1].

ആഫ്രിക്കന്‍ ആനകളുടേയും ഏഷ്യന്‍ ആനകളുടേയും സങ്കരയിനമായ ഒരേ ഒരു ആനയാണ് മോട്ടി. ഈ കൊമ്പനാന 1978 ജൂലൈ 11ന് ചെസ്റ്റര്‍ മൃഗശാലയില്‍ വച്ച് ഷേബ എന്ന ഏഷ്യന്‍ പിടിയാനയ്ക്കും ജമ്പോലിനോ ("കുമിളകള്‍") എന്ന് ആഫ്രിക്കന്‍ കൊമ്പനാനയ്ക്കും ഉണ്ടായ കുട്ടിയാണ്.

## [തിരുത്തുക] പിറവി

വിവിധ വര്‍ഗ്ഗങ്ങ‍ളിലുള്ള ആനകള്‍ തമ്മില്‍ ഇണ ചേരാറില്ലെങ്കിലും, 1978-ല്‍ ചെസ്റ്റെര്‍ മൃഗശാലയില്‍ വച്ച്, ഒരു ഏഷ്യന്‍ പിടിയാന, ഒരു ആഫ്രിക്കന്‍ ആനയില്‍ നിന്നും ഗര്‍ഭം ധരിച്ചു, ഒരു കുട്ടിക്ക് ജന്മം കൊടുക്കുകയുണ്ടായി (ആഫ്രിക്കന്‍ ആനയെ തരം തിരിക്കുന്നതുമുന്‍പുള്ളത് കൊണ്ടാണ് ആഫ്രിക്കന്‍ ആന എന്ന് ഇവിടെ ഇപ്പോള്‍ പറയുന്നത്). ഇവര്‍ പല തവണ ഇണ ചേര്‍ന്നെങ്കിലും ഒരു ഗര്‍ഭധാരണം അസാധ്യമാണെന്നാണ് വിശ്വസിച്ചിരുന്നത്. "മൊട്ടി", എന്നായിരുന്നു ഈ ആനകള്‍ക്ക് പിറന്ന കുട്ടിയുടെ പേര്.

## [തിരുത്തുക] കാഴ്ചയില്‍

കവിള്‍, ചെവികള്‍ (നീളത്തിലും കൂര്‍ത്തതും), കാലുകള്‍ (മെലിഞ്ഞതും നീളമുള്ളതും) ആഫ്രിക്കന്‍ ആനകളുടേത് പോലെയും, നഖങ്ങള്‍ (5 മുന്നിലും, 4 പിന്നിലും) അറ്റത്ത് ഒറ്റ വിരല്‍ ഉള്ള തുമ്പികൈ എന്നിവ ഏഷ്യന്‍ ആനകളുടേത് പോലെയും ആയിരുന്നു മോട്ടിക്ക്. ധാരാളം മടക്കുകള്‍ ഉള്ള തുമ്പിക്കൈ ആഫ്രിക്കന്‍ ആനകളുടേത് പോലെയും ആയിരുന്നു. നെറ്റി ചെരിഞ്ഞ് ഒറ്റ മുഴയും പിന്നില്‍ രണ്ട് ചെറിയ മുഴകളും ആയി രണ്ട് വര്‍ഗ്ഗങ്ങളില്‍ നിന്നും വ്യത്യസ്ഥനായി ഈ ആന. ശരീരം ആഫ്രിക്കന്‍ ആനകളുടേത് പോലെയായിരുന്നെങ്കിലും ഏഷ്യന്‍ ആനകളുടേതുപോലെയുള്ള മുതുകും ആഫ്രിക്കന്‍ ആനകളുടേത് പോലെ പിന്നില്‍ ഒരു കൂനും ഉള്ളതരത്തില്‍ ആയിരുന്നു ഈ ആന.

## [തിരുത്തുക] മരണകാരണം

വളരെ ശ്രദ്ധയോടെ പരിപാലിച്ചെങ്കിലും മോട്ടി ഒരു umbilical infection കാരണം ജന്മം കൊണ്ട് പന്ത്രണ്ട് ദിവസം കഴിഞ്ഞപ്പോഴേക്കും മരണമടഞ്ഞു. പോസ്റ്റ്മോര്‍ട്ടം റിപ്പോര്‍ട്ട് പറയുന്നത് മരണകാരണം necrotic-enterocolitis, E. coli septicaemia എന്നിവ കാരണമാണെന്നാണ്. ലണ്ടനിലെ നാച്ചുറല്‍ ഹിസ്റ്ററി മ്യൂസിയത്തില്‍ ഈ ആനയെ ഇപ്പോഴും സ്റ്റഫ്ഫ് ചെയ്ത് സൂക്ഷിച്ച് വച്ചിട്ടുണ്ട്.

## [തിരുത്തുക] മറ്റ് സങ്കരയിനം ആനകള്‍

മൂന്ന് സങ്കരയിനം ആനകള്‍ കൂടി മൃഗശാലകളിലും സര്‍ക്കസ്സുകളിലും ജനിച്ചതായി കിംവദന്തി കേട്ടിട്ടുണ്ടെങ്കിലും ഇവ വിരൂപികളായി ജനിച്ചുവെന്നും അധികകാലം ജീവിച്ചിരുന്നില്ലെന്നും പറയപ്പെടുന്നു.

## [തിരുത്തുക] ശരീരശാസ്ത്രം

ഏഷ്യന്‍ ആനകളും (Elephas maximus) ആഫ്രിക്കന്‍ ആനകളും (Loxodonta africana) രണ്ട് ഗണത്തില്‍ പെടുമെങ്കിലും ഇവയുടെ ക്രോമോസോമുകളുടെ എണ്ണം തുല്യമാണ്. അതിനാല്‍ ഇവയുടെ സങ്കരയിനം ഇതു വരെ ഉണ്ടായിട്ടില്ലെങ്കിലും ഉണ്ടാകാന്‍ സാധ്യത ഉണ്ടെന്ന് കരുതപ്പെടുന്നു.

## [തിരുത്തുക] പുറത്തേക്കുള്ള കണ്ണികള്‍

- മോട്ടിയുടെ ചിത്രവും മറ്റു വിവരങ്ങളും

| ഈ ലേഖനം അപൂര്‍ണ്ണമാണ്. ഇതു പൂര്‍ത്തിയാക്കുവാന്‍ സഹകരിക്കുക.

Retrieved from "http://ml.wikipedia.org../../../%E0%B4%AE/%E0%B5%8B/%E0%B4%9F/%E0%B4%AE%E0%B5%8B%E0%B4%9F%E0%B5%8D%E0%B4%9F%E0%B4%BF.html"

സൂചികകള്‍: വൃത്തിയാക്കേണ്ട ലേഖനങ്ങള്‍ | അപൂര്‍ണ്ണ ലേഖനങ്ങള്‍ | ഉള്ളടക്കം

##### Views

- ലേഖനം
- സംവാദം
- ഇപ്പോഴുള്ള രൂപം

##### ഉള്ളടക്കം

- പ്രധാന താള്‍
- പുതിയ താളുകള്‍
- സമകാലികം
- ലേഖനം തുടങ്ങുക

##### പങ്കാളിത്തം

- വിക്കി സമൂഹം
- വിക്കി പഞ്ചായത്ത്
- സംഭാവന

##### വഴികാട്ടി

- സഹായം
- മാര്‍ഗ്ഗരേഖകള്‍

##### ആശയവിനിമയം

- തല്‍സമയ സം‌വാദം

##### തിരയുക

##### ഇതര ഭാഷകളില്‍

- Deutsch
- English
- Español